OpenLLM-France/wikimedia huggingface dataset:
# Litografia de nanoimpressió

La litografia de nanoimpressió (amb acrònim anglès NIL) és un mètode per fabricar patrons a escala nanomètrica. És un procés de nanolitografia senzill amb baix cost, alt rendiment i alta resolució. Crea patrons per deformació mecànica de la resistència a l'empremta i processos posteriors. La resistència a l'empremta és normalment una formulació de monòmers o polímers que es cura per calor o llum UV durant la impressió. L'adhesió entre la resistència i la plantilla es controla per permetre l'alliberament adequat.
El terme "litografia de nanoempremta" es va encunyar a la literatura científica l'any 1996, quan el Prof. Stephen Chou i els seus estudiants van publicar un informe a Science, encara que el relleu en calent (ara es pren com a sinònim de NIL) de termoplàstics ja feia uns quants anys que apareixia a la literatura de patents. Poc després del document Science, molts investigadors van desenvolupar diferents variacions i implementacions. En aquest punt, la litografia de nanoempremta s'ha afegit al full de ruta tecnològic internacional per a semiconductors (ITRS) per als nodes de 32 i 22 nm.
N'hi ha molts, però els processos més importants són els tres següents:
* Litografia de nanoempremta termoplàstica.
* Litografia fotogràfica de nanoempremta.
* Litografia de nanoempremta tèrmica directa sense resistència.
La litografia de nanoempremta s'ha utilitzat per fabricar dispositius per a aplicacions elèctriques, òptiques, fotòniques i biològiques. Per a dispositius electrònics, NIL s'ha utilitzat per fabricar MOSFET, O-TFT, memòria d'un sol electró. Per a l'òptica i la fotònica, s'ha realitzat un estudi intensiu en la fabricació de filtres de reixeta ressonant de sublongitud d'ona, sensor d'espectroscòpia Raman (SERS) millorat a la superfície, polaritzadors, plaques d'ona, estructures antireflectants, circuit fotònic integrat i dispositius plasmònics per NIL. En el context dels dispositius optoelectrònics com ara LED i cèl·lules solars, s'està investigant NIL per a estructures d'acoblament i de sortida. Canals per sota 10 nm s'havien fabricat mitjançant NIL i s'havien utilitzat en l'experiment d'estirament de l'ADN. Actualment, NIL s'utilitza per reduir la mida del dispositiu de classificació biomolecular un ordre de magnitud més petit i més eficient.

## Referències

* ↑ «Nanoimprint Lithography - an overview | ScienceDirect Topics» (en anglès). https://www.sciencedirect.com.+[Consulta: 18 desembre 2022].
* ↑ Chou, S.Y.; Krauss, P.R.; Renstrom, P.J. Science, 272, 5258, 1996, pàg. 85–7. Bibcode: 1996Sci...272...85C. DOI: 10.1126/science.272.5258.85.
* ↑ Xu, Zhida; Wu, Hsin-Yu; Ali, Usman; Jiang, Jing; Cunningham, Brian Journal of Nanophotonics, 5, 1, 2011, pàg. 053526. arXiv: 1402.1733. Bibcode: 2011JNano...5.3526X. DOI: 10.1117/1.3663259.
* ↑ Hauser, Hubert; Tucher, Nico; Tokai, Katharina; Schneider, Patrick; Wellens, Christine Journal of Micro/Nanolithography, MEMS, and MOEMS, 14, 3, 01-01-2015, pàg. 031210. Bibcode: 2015JMM&M..14c1210H. DOI: 10.1117/1.JMM.14.3.031210. ISSN: 1932-5150 [Consulta: free].
# Marcellinara

Marcellinara (en calabrès Marcinàri) és un municipi italià, situat a la regió de Calàbria i a la província de Catanzaro. L'any 2023 tenia 2146 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 2.281 | 2.257 | 2.146 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Dizionario Di Toponomastica: Storia E Significato Dei Nomi Geografici Italiani. Garzanti, 1990.
# Genzano di Roma

Genzano di Roma és un municipi italià, situat a la regió del Laci i a la ciutat metropolitana de Roma Capital. L'any 2005 tenia 22.685 habitants.
# Leonardo Zanier

Leonardo Zanier (Comeglians, 1935) és un sindicalista i escriptor friülà. Originari de la Val Degano (Càrnia), va viure al Marroc fins al 1954. Quan tornà treballà com a mestre, però la seva militància sindical hagué de marxar a Suïssa, on hi va viure 20 anys donant classes d'alemany a immigrants. El 1975 va tornar a Itàlia i es va establir a Roma, on va donar classes de formació professional per a la Confederació General Italiana del Treball (CGIL). És considerat com el millor cantor de l'emigració friülana, difonent a la seva obra molts diàlegs en varietat 'cjanalot'.

## Obres

* Libers... di scugnî lâ. Poesie 1960-1962 Garzanti, Milan, 1977
* Camun di Dimpeç, Martinis "Le parole gelate", Rome, 1989
* Cjermins Grenzsteine Mejniki Confini. Poesie 1970-1980 (amb prefaci de Rienzo Pellegrini) Mittelcutura, Udin, 1992
* Il câli, poesie 1981-1987, Ribis, Udin, 1993²
* Usmas, poesie 1988-1990, Casagrande, Bellizona, 1994
* Licôf, poesie 1990-1992, Edizioni Biblioteca dell'immagine, Pordenon, 1995²
* Carnia Kosakenland Kazackaja Zemlja. Storiutas di fruts ta guera. Racconti di ragazzi in guerra (amb prefaci de Mario Rigoni Stern) Mittelcultura, Udin, 1995¹, 1996²
* "Línia dreta" Storiuta cjargnela par durmî, Ed. Urban Center ONLUS Avrîl 2006 Arxivat 2009-03-03 a Wayback Machine.
# Govone

Govone (Govon en piemontès) és un municipi italià de la província de Cuneo a la regió del Piemont, situada uns 45 quilòmetres al sud-est de Torí i uns 60 km al nord-est de Cuneo. Situat no gaire lluny del cor de les Langhe, és un centre relativament petit de la provincia Granda, situat aproximadament a mig camí entre la ciutat d'Alba i la capital de la província veïna d'Asti. El 31 de desembre de 2004 tenia 1.991 habitantes i un territori de 18,8 km².
Govone limita amb els següents municipis: Castagnole delle Lanze, Costigliole d'Asti, Magliano Alfieri, Priocca, San Damiano d'Asti i San Martino Alfieri.

## Referències

* ↑ «http://www.comuni-italiani.it/004/099/». [Consulta: 12 abril 2020].
# Josep Maria Flores Travessa

Josep Maria Flores Travessa (Arenys de Munt, Maresme, 1 de gener de 1969) va ser un periodista, guionista i polític català.
Flores va començar a fer periodisme a Ràdio Arenys per fitxar després, primer com a col·laborador i després com a redactor, pel Punt Avui, on es va incorporar a la redacció de Blanes. Bona part de la seva tasca periodística la va desenvolupar al diari el Punt i a El Punt Avui durant gairebé dues dècades, entre el 1993 i el 2011. Fou el responsable de posar en funcionament l'edició del Penedès i el Garraf del Punt, de la qual fou el director. Va treballar sobretot a la secció 'Punt Divers' i també va formar part del primer equip de l'edició del Maresme. Posteriorment, va ser redactor en cap i subdirector de l'edició nacional del diari i quan, més tard, va fundar l'agència de serveis de comunicació 'Taempus', va continuar col·laborant amb el diari, a més de fer-ho també per altres mitjans com TV3 al programa ‘Els Matins’ i en diferents programes de Catalunya Ràdio i RAC-1.
Flores vivia a Vilobí del Penedès, on havia estat regidor, primer a l'oposició i després al govern, amb el grup independent 'Vilobí i República', lligat a ERC. Actualment era primer tinent de batlle amb aquest grup. El 2016 va publicar a Angle Editorial De pedra picada. Retrat íntim del pre­si­dent Car­les Puig­de­mont (2016), de qui era amic i amb qui havia compartit feina periodística durant anys al Punt.

## Referències

* 1 2 3 Simon, Lluís «Mor als 54 anys el periodista Josep Maria Flores, un referent d'El Punt i El Punt Avui. Va ser director de l'edició del Penedès i el Garraf i subdirector de l'edició nacional». El Punt Avui, 16-11-2023 [Consulta: 16 novembre 2023].
* 1 2 «S'ha mort Josep Maria Flores, periodista de referència del Punt i el Punt Avui. D'una llarga trajectòria i reconeixement periodístic, tenia 54 anys i actualment era primer tinent de batlle de Vilobí del Penedès». VilaWeb, 16-11-2023 [Consulta: 16 novembre 2023].
* ↑ «Resultats eleccions municipals 2023 a Vilobí del Penedès». 3Cat. Corporació Catalana de Mitjans Audiovisuals (CCMA) [Consulta: 16 novembre 2023].
# Jack Fairman

Jack Fairman (Horley, 15 de març de 1913 - Rugby, 7 de febrer de 2002) va ser un pilot de curses automobilístiques britànic que va arribar a disputar curses de Fórmula 1.
Va néixer el 15 de març del 1913 a Horley, Surrey i va morir el 7 de febrer del 2002 a Rugby, Warwickshire.
Va debutar a la sisena cursa de la quarta temporada de la història del campionat del món de la Fórmula 1, la corresponent a l'any 1953, disputant el 18 de juliol el GP de la Gran Bretanya al Circuit de Silverstone. Va participar en tretze curses puntuables pel campionat de la F1, disputades en diferents temporades entre 1953 i 1961.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1953 | HW Motors | HWM | Alta | ARG | 500 | HOL | BEL | FRA | GBR Ret | ALE | SUI | | | | - | 0 |
| 1953 | Connaught Engineering | Connaught | Lea-Francis | | | | | | | | | ITA NC | | | - | 0 |
| 1955 | Connaught Engineering | Connaught | Alta | ARG | MON | 500 | BEL | HOL | GBR NVS | ITA | | | | | - | 0 |
| 1956 | Connaught Engineering | Connaught | Alta | ARG | MON | 500 | BEL | FRA | GBR 4 | ALE Ret | ITA 5 | | | | 10è | 5 |
| 1957 | Owen Racing Organisation | BRM | BRM | ARG | MON | 500 | FRA | GBR Ret | ALE | PES | ITA | | | | - | 0 |
| 1958 | BC Ecclestone | Connaught | Alta | ARG | MON | HOL | 500 | BEL | FRA | GBR Ret | ALE | POR | ITA | | - | 0 |
| 1958 | Cooper Car Company | Cooper | Coventry Climax | | | | | | | | | | | MAR 8 | - | 0 |
| 1959 | High Efficiency Motors | Cooper | Coventry Climax | MON | 500 | FRA | HOL | GBR Ret | ALE | POR | | | | | - | 0 |
| 1959 | High Efficiency Motors | Cooper | Maserati | | | | | | | | ITA Ret | USA | | | - | 0 |
| 1960 | CT Atkins | Cooper | Coventry Climax | ARG | MON | 500 | USA | HOL | BEL | FRA | GBR Ret | POR | ITA | | - | 0 |
| 1961 | Rob Walker Racing | Ferguson | Coventry Climax | MON | HOL | BEL | FRA | GBR DSQ | ALE | | | | | | - | 0 |
| 1961 | Fred Tuck Cars | Cooper | Coventry Climax | | | | | | | ITA Ret | USA | | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 13 | 0 | 0 | 0 | 0 | 5 |
# Gençac de Bolonha

Gençac de Bolonha (francès Gensac-de-Bolougne) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Leonardo de Figueroa

Leonardo de Figueroa (Utiel, 1650? - † Sevilla, 1730) és un arquitecte valencià que va construir diverses esglésies i convents a Sevilla en els últims anys del segle xvii i primers del xviii.

## Biografia

Entre 1670 i 1675 sabem es troba ja a Sevilla on treballa en l'ofici de mestre paleta. En aquesta ciutat viurà la resta de la seva vida, es casarà dues vegades i adquirirà fama com a arquitecte. La seva primera obra important va ser l'Hospital dels Venerables Sacerdotes de Sevilla dirigint la construcció entre 1686 i 1696.
Entre 1691 i 1709 va treballar en la construcció de l'església i el claustre del convent dominicà de San Pablo el Real. L'església és l'actual parròquia de Santa Maria Magdalena. El claustre ja desaparegut va ser acabat de derruir als anys 1950 del segle xx. Destaca l'atrevida cúpula octogonal que va realitzar a la intersecció del creuer. El caràcter intensament decoratiu i molt policromat de la seva obra adquireix gran esplendor tant a l'exterior com l'interior d'aquest temple on s'alternen el maó tallat, les rajoles de València de vius colors, les guixeries i les pintures ornamentals.
Entre 1696 i 1712 treball a les voltes, cúpula, façana i torre de l'església del Salvador també a Sevilla. Temple que recentment restaurat ha tornat a adquirir tota la seva esplendor.
Finalment, la seva obra mestra va ser l'església de Sant Lluís dels Francesos. Construïda a partir de 1691, presenta la novetat de ser de planta central amb absis semicirculars als eixos, a imitació de l'església de Santa Inés a la plaça Navona de Roma.
# Guangzhou International Women's Open 2010

El Torneig de Canton 2010, oficialment conegut com a Guangzhou International Women's Open 2010, és un esdeveniment de tennis femení sobre pista dura que pertany als International tournaments de la WTA. La 7a edició del torneig es va celebrar entre el 13 i el 19 de setembre de 2010 a Canton, Guangdong, Xina.
L'australiana Jarmila Groth va guanyar el seu primer títol individual professional.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | J. Groth | 6 | 6 | |
| | T. Tanasugarn | 1 | 4 | | 1 | J. Groth | 6 | 6 | |
| | M.E. Camerin | 6 | 3 | 6 | | M.E. Camerin | 0 | 2 | |
| 7 | A. Brianti | 4 | 6 | 4 | | | | | | 1 | J. Groth | 6 | 6 |
| 4 | A. Morita | 2 | 6 | 4 | | | | | | | E. Gallovits | 0 | 1 |
| | E. Gallovits | 6 | 4 | 6 | | E. Gallovits | 3 | 6 | 6 | | | | |
| WC | X. Han | 1 | 6 | 6 | WC | X. Han | 6 | 2 | 4 | | | | |
| 5 | K-C. Chang | 6 | 2 | 4 | | | | | | | | | | 1 | J. Groth | 6 | 6 |
| 8 | C. Scheepers | 1 | 0 | | | | | | | | | | | | A. Kudriàvtseva | 1 | 4 |
| | S. Zhang | 6 | 6 | | | S. Zhang | 6 | 1 | 6 | | | | |
| | S. Mirza | 6 | 6 | | | S. Mirza | 4 | 6 | 4 | | | | |
| 3 | A. Amanmuradova | 4 | 3 | | | | | | | | S. Zhang | 0 | 4 |
| | A. Kudriàvtseva | 6 | 3 | 6 | | | | | | | A. Kudriàvtseva | 6 | 6 |
| | I. Ivanova | 4 | 6 | 2 | | A. Kudriàvtseva | 6 | 6 | | | | | |
| | A. Panova | 5 | 6 | 0 | | K. Pervak | 3 | 1 | |
| | K. Pervak | 7 | 2 | 6 | | | | | |

## Quadre dobles femení

| Quarts de final | Quarts de final | Quarts de final | Quarts de final | Semifinals | Semifinals | Semifinals | Final | Final | Final |
| 1 | Akgul Amanmuradova Al·la Kudriàvtseva | 3 | 3 |
| | Olga Savchuk Tamarine Tanasugarn | 6 | 6 | Olga Savchuk Tamarine Tanasugarn | 3 | 0 |
| 4 | Anna Smith Yan Zi | 2 | 4 | Edina Gallovits Sania Mirza | 6 | 6 |
| | Edina Gallovits Sania Mirza | 6 | 6 | | | | Edina Gallovits Sania Mirza | 7 | 6 |
| | Lu Jingjing Xu Yi-Fan | 6 | 6 | | | | Han Xinyun Liu Wan-ting | 5 | 3 |
| 3 | Hsieh Su-wei Chanelle Scheepers | 4 | 2 | Lu Jingjing Xu Yi-Fan | 3 | 3 |
| | Alberta Brianti Chang Kai-chen | 1 | 5 | Han Xinyun Liu Wan-ting | 6 | 6 |
| | Han Xinyun Liu Wan-ting | 6 | 7 | | | |

## Enllaços externs

* Web oficial Arxivat 2008-09-17 a Wayback Machine.
Canton :
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2023 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# Marlon Harewood

Marlon Harewood (Hampstead, 25 d'agost de 1979) és un exfutbolista anglès que jugava com a davanter. El seu primer equip va ser el Nottingham Forest. Amb el West Ham United ha guanyat el Football League Championship Play-Offs (2005) i ha estat subcampió de la FA Cup (2006).
Va fer el seu debut a la lliga el 1998. El mateix any, va adquirir experiència a l'estranger amb un període de préstec reeixit al FC Haka de la Veikkausliiga finlandesa, guanyant tant el campionat finlandès com el Copa de Finlandia. El 1999, va tenir un altre període de préstec amb l'Ipswich Town, marcant un gol contra Bury FC en sis aparicions. Harewood es va forjar una reputació com un dels davanters més letals de la primera divisió. Va marcar 51 gols en 124 partits de lliga i 58 aparicions de substitut amb Forest i també va marcar quatre gols en 23 aparicions de copa. Va formar una associació d'atac brillant amb el seu amic íntim David Johnson. Van marcar 50 gols entre ells, dels quals Harewood va marcar 21 gols, inclosos 4 en un partit contra Stoke City, per acomiadar Paul Hart's Forest als playoffs de la temporada 2002-03. Va cridar l'atenció dels aficionats del West Ham quan va marcar per Forest en un enfrontament de la tercera ronda de la Copa anglesa de futbol a Upton Park el 4 de gener de 2003. No obstant això, el contracte de Harewood havia de caducar l'estiu de 2004 i després d'haver-se ofert un contracte pitjor del que ja tenia, el va rebutjar i va decidir marxar.

## Clubs

| Club | País | Any |
| Nottingham Forest | Regne Unit | 1996 - 2003 |
| FC Haka (cedit) | Finlàndia | 1998 |
| Ipswich Town (cedit) | Regne Unit | 1999 |
| West Ham United FC | Regne Unit | 2003 - 2007 |
| Aston Villa | Regne Unit | 2007 - |
| Wolverhampton Wanderers | Regne Unit | 2009 |
| Newcastle United | Regne Unit | 2009 |
| Aston Villa (cedit) | Regne Unit | 2009 - |

## Referències

* 1 2 3 «Forest can cash in on Harewood». Nottingham Evening Post, 06-06-2007.
* ↑ «Bury 0 Ipswich 3». Sporting Life, 06-02-1999. Arxivat de l'original el 5 de juny 2011. [Consulta: 6 desembre 2009].
* ↑ «Marlon Harewood». Racing Post. Arxivat de l'original el 6 d'abril 2009. [Consulta: 28 juny 2007].
* ↑ «Hammers hold off Forest». BBC Sport, 04-01-2003.

## Enllaços externs

* Dades estadístiques sobre Marlon Harewood a soccerbase.com
# Frances Willard

Frances Elizabeth Caroline Willard, més coneguda com a Frances Willard (Churchville, EUA, 28 de setembre de 1839—Nova York, 18 de febrer de 1898), fou una educadora i reformista americana, fundadora del World Woman's Christian Temperance Union (1883). Fou considerada una excel·lent oradora i una experta en política de pressió; va ser líder del Partit Nacional de Prohibició (Prohibition Party).
L'any 1860 va fundar el Evanston Ladie's College, que el 1873 s'uniria al North Western Female College per convertir-se en la Universitat Femenina d'Evanston, entitat que posteriorment presidiria. També va crear, junt a d'altres persones, l'Associació de Premsa de la Dona d'Illinois, l'any 1885. L'any 1895 va escriure el llibre A wheel within a wheel: How I learned to ride the bicycle.

## Referències

* ↑ «Frances Willard | American educator» (en anglès). Encyclopedia Britannica.
* ↑ Tejera, Pilar. Reinas de la carretera : [pioneras del manillar y del volante] (en castellà). [Madrid]: Casiopea, D.L. 2018, p. 25-27. ISBN 978-84-948482-1-6.
# Kenji Kosaka

Kenji Kosaka (japonès: 小阪 憲司) (Ise, 1939 - 2023) va ser un psiquiatre japonès, conegut per la seva investigació pionera sobre la demència amb cossos de Lewy (DLB), que va descriure per primera vegada.

## Biografia

Kosaka va néixer a Ise, a la prefectura de Mie, i va completar el seu doctorat el 1965 a la Universitat de Kanazawa. Va ser nomenat professor de psiquiatria a la Facultat de Medicina de la Universitat de Yokohama el 1991, abans de convertir-se en director del Centre Mèdic de la Universitat de Yokohama el 1995. Va ser director de la Clínica del Tribunal d'Atenció Mèdica a Yokohama des de 2011.
Kosaka va rebre el Premi Asahi 2013 per descobrir la demència amb cossos de Lewy.
Kosaka va morir d'una pneumònia per aspiració el 16 de març de 2023 a l'edat de 83 anys.

## Contribució

El 1976, Kosaka va descriure per primera vegada el concepte de demència amb cossos de Lewy. Dos anys més tard, va informar de tres casos d'autòpsia de demència amb cossos de Lewy.
El terme demència amb cossos de Lewy es va proposar en el primer taller internacional celebrat el 1995, i ara és d'ús comú.

## Referències

* 1 2 3 Error: hi ha títol o url, però calen tots dos paràmetres.«» (en japonès). Ashitaba Mental Clinic. Arxivat de l'original el 2013-06-28. [Consulta: 3 febrer 2014].
* ↑ Error: hi ha títol o url, però calen tots dos paràmetres.«» (en japonès). Medical Care Court Clinic. [Consulta: 3 febrer 2014].
* ↑ «The Asahi Prize». [Consulta: 3 febrer 2014].
* ↑ 小阪憲司さんが死去 (japonès)
* ↑ «Presenile dementia with Alzheimer-, Pick- and Lewy-body changes». Acta Neuropathol, 36, 3, 1976, pàg. 221–233. DOI: 10.1007/bf00685366. PMID: 188300.
* ↑ Kosaka K. «Lewy bodies in cerebral cortex, report of three cases». Acta Neuropathol, 42, 2, 1978, pàg. 127–134. DOI: 10.1007/bf00690978. PMID: 654884.
* ↑ Error: hi ha títol o url, però calen tots dos paràmetres.«» (en japonès). [Consulta: 3 febrer 2014].
# James Richardson (explorador)

James Richardson (Boston, Anglaterra, 3 de novembre de 1809 - Ngurutua a prop de Kuka, Bornu, 4 de març de 1851), fou un explorador anglès.
Va ser educat per al ministeri evangèlic. La seva formació inicial i el seu temperament emprenedor el van dur a intentar expandir el cristianisme i suprimir el tràfic d'esclaus a l'Àfrica. Es va adscriure a la British Anti-Slavery Society, i sota els seus auspicis va marxar a Malta, on va participar en l'edició d'un diari i també es va dedicar a l'estudi de la llengua àrab i de la geografia, amb l'objectiu d'una posterior exploració.
El 1845 Richardson va fer una expedició des de Tunis i Trípoli (Líbia) a Gadames i Ghat al mig del Sàhara. Allà hi va recopilar informació sobre els tuaregs, i nou mesos després va retornar novament a Trípoli. Després d'haver publicat Travels into the great desert of Sahara ("Viatges en el gran desert del Sàhara") (2 llibres, Londres, 1849), va aconseguir convèncer el govern britànic per equipar una expedició al Sudan i al llac Txad. Al març de 1850 Richardson va ser per segona vegada a Ghat acompanyat per Heinrich Barth i Adolf Overweg. Va ser el primer europeu a creuar la plana de pedra elevada de la Hamada. James Richardson va morir en aquest viatge el 4 de març de 1851 a Ngurutua, un viatge de sis dies a partir de Kuka. Les seves notes de viatge i diaris van ser publicats per Bayle Saint John: "Narració de la missió de l'Àfrica Central", 2 llibres, Londres (1853) i "Viatges al Marroc", 2 llibres, Londres (1859).

## Referències

* ↑ Aquest article incorpora text d'una publicació que es troba actualment al domini públic: Beazley, Raymond. «Richardson, James». A: Sidney Lee. Dictionary of National Biography. 48. Londres: Smith, Elder & Co, 1896.
* 1 2 Steve Kemper. Labyrinth of Kingdoms: 10,000 Miles Through Islamic Africa. W. W. Norton, 2012. ISBN 978-0393079661.
* ↑ Bayle Saint John (editor). Narrative of a Mission to Central Africa. 2 Books. London (1853)
* ↑ Bayle Saint John (editor). Travels in Morocco. 2 Books. London (1859)

## Enllaços externs

* Obres de James Richardson al Projecte Gutenberg.
# Modiola

Modiola és un gènere de plantes amb flors dins la família malvàcia. Conta de 13 espècies. Al País Valencià es troba l'espècie Modiola caroliniana neotropical, naturalitzada al SW d'Europa.

## Taxonomia

| Modiola caroliniana Modiola decumbens Modiola erecta Modiola eriocarpa Modiola fissistipula Modiola geranioides Modiola lateritia | Modiola macropodia Modiola malvifolia Modiola multifida Modiola prostrata Modiola reptans Modiola urticifolia |

## Referències

* ↑ Bolòs i Vigo flora dels Països Catalans
# Les Forques (Sant Esteve de la Sarga)

Les Forques és un cim de 1.281,4 metres d'altitud que es troba en el Montsec de Sant Esteve, sector del Montsec d'Ares proper al poble de Sant Esteve de la Sarga. Pertany precisament al terme d'aquest mateix nom, del Pallars Jussà.
Es troba prop, a ponent, del Coll de Pua, al sud-oest del poble de Sant Esteve de la Sarga, i al sud del lloc on hi havia hagut el poble de Fabregada.
# Gençac de Garona

Gençac de Garona (francès Gensac-sur-Garonne) és un municipi francès del department de l'Alta Garona, a la regió Occitània.

## Geografia

Municipi situat a 60 km al sud de Tolosa, a la zona de Volvestre.

## Referències

* ↑ Toponímia occitana
# Glàdkovo

Glàdkovo és el nom dels següents llocs:
* Glàdkovo (Perm), localitat del krai de Perm, a Rússia
* Glàdkovo (Krasnoiarsk), localitat del krai de Krasnoiarsk, a Rússia
* Glàdkovo (Bélgorod), localitat de l'óblast de Bélgorod, a Rússia